
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1599 

13 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσόντα, κριτήρια και διαδικασία πρόσληψης Ειδι¬ 
κών Φρουρών... 1 

Καθορισμός του αριθμού των προσλαμβανόμενων Συ¬ 
νοριακών Φυλάκων από κάθε Νομό. 2 


ΑΠΟΦΑΣΕΙΣ 

Αριθ. 7002/12/1-θ' (1) 

Προσόντα, κριτήρια και διαδικασία πρόσληψης Ειδικών 
Φρουρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 6 του άρθρου 9 του Ν. 
2734/1999 «Εκδιδόμενα με αμοιβή πρόσωπα και άλλες 
διατάξεις» (Α'- 161). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του Ν. 2081/1992 (Α-154) και 
αντικαταστάθηκεμετοάρθρο 1 του Ν. 2469/1997 (Α'-38). 

3. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α'- 247). 

4. Την υπ' αριθμ. 1107147/1239/006/4-10-1996 απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (8 - 922/7.10.1996). 

5. Το γεγονός ότι από τις διατάξεις της παρούσας από¬ 
φασης προκαλείται εφάπαξ δαπάνη σε βάρος του κρατικού 
προϋπολογισμού ύψους 10.500.000 δρχ. περίπου, για το 
τρέχον οικονομικό έτος. Η ανωτέρω δαπάνη θα βαρύνει 
τους ΚΑΕ 0824, 1111, 1211 και θο καλυφθεί από τις εγγε¬ 
γραμμένες πιστώσεις των αντίστοιχων ΚΑΕ του εκτελούμε- 
νου Π/Υ Ε.Φ. 43 -110 «ΕΛΛΗΝΙΚΗ ΑΣΤΥΝΟΜΙΑ» , αποφασί¬ 
ζουμε: 

Αρθρο 1 
Προσόν γο 

1. Ως Ειδικοί Φρουροί προσλαμβάνονται με σύστημα 
αντικειμενικών κριτηρίων (μόρια) Έλληνες πολίτες άν- 
δρες, απόφοιτοι Λυκείου ή άλλης ισότιμης Σχολής του 


εσωτερικού ή εξωτερικού, οι οποίοι έχουν εκπληρώσει τις 
στρατιωτικές τους υποχρεώσεις και δεν έχουν υπερβεί το 
28ο έτος της ηλικίας τους. Γιατον υπολογισμό της ηλικίας 
τιαν υποψηφίων ως ημερομηνία γέννησης θεωρείται η 31 η 
Δεκεμβρίου του έτους γέννησης. 

Δεν θεωρείται ότι εξεπλήρωσε τις στρατιωτικές του υπο¬ 
χρεώσεις ο υποψήφιος που έχει απαλλαγεί νόμιμα απ’ αυτές. 

2. Επί πλέον οι υποψήφιοι απαιτείται να συγκεντρώνουν 
και τα ακόλουθα προσόντα: 

α. Έχουν υγεία και άρτια σωματική διάπλαση διαπι- 
στούμενη από την αρμόδια Υγειονομική Επιτροπή Κατά¬ 
ταξης, σύμφωνα με τις ισχύουσες κάθε φορά διατάζεις 
για τη σωματική ικανότητα των υποψηφίων δοκίμων Αστυ¬ 
φυλάκων. 

β. Έχουν πίστη στο Σύνταγμα, αφοσίωση στην Πατρίδα 
και δεν πρεσβεύουν θρησκευτικές δοξασίες που εμποδί¬ 
ζουν την εκτέλεση των καθηκόντων τους 

γ. Έχουν ανάστημα τουλάχιστον 1,70 μ.. 

δ. Δεν έχουν καταδικασθεί, έστω και με οριστική από¬ 
φαση, για τέλεση ή απόπειρα κακουργήματος ή των 
εγκλημάτων ανυποταξίας, λιποταξίας, προσβολών του 
πολιτεύματος, προδοσίας της χώρας, προσβολών κατά 
της πολιτειακής εξουσίας, κατά της ελεύθερης άσκησης 
των πολιτικών δικαιωμάτων, παραχάραξης, κιβδηλίας, 
πλαατογραφίας, ψευδορκίας, ψευδούς καταμήνυσης, 
ψευδούς ανώμοτης κατάθεσης, απιστίας περί την υπηρε¬ 
σία, παράβασης καθήκοντος ανθρωποκτονίας εκτός της 
προερχόμενης από αμέλεια, κατά της γενετήσιας ελευ¬ 
θερίας και οικονομικής εκμετάλλευσης της γενετήσιας 
ζωής, συκοφαντικής δυσφήμισης, κλοπής, υπεξαίρεσης, 
εκβίασης, απάτης, απιστίας, επαιτείας, αλητείας, δωρο¬ 
δοκίας, καταπίεσης, ναρκωτικών, ζωοκλοπής, ζωοκτο¬ 
νίας, περί αλλοδαπών, λαθρεμπορίας ή οποιοσδήποτε άλ¬ 
λου εγκλήματος από δόλο τελεσθέντος, για το οποίο επι¬ 
βλήθηκε ποινή φυλάκισης τουλάχιστον τριών μηνών. 

Υποψήφιοι οι οποίοι έχουν παραπεμφθεί οε δίκη, για κά¬ 
ποιο απο τα ανωτέρω αδικήματα, μπορούν να συμμετά- 
οχουν στις εξετάσεις, αλλά δεν προσλαμβάνονται, αν μέ¬ 
χρι το χρόνο έκδοσης της διαταγής πρόσληψης δεν έχει 
εκδοθεί αμετάκλητη αθωωτική απόφαση. 

Ο όρος καταδίκη περιλαμβάνει και την καταδίκη σε ποι¬ 
νικό σωφρονισμό για τα παραπάνω εγκλήματα. 

ε. Δεν έχουν στερηθεί οποτεδήποτε των πολιτικών δι¬ 
καιωμάτων τους, έστω και αν έχει λήξει ο χρόνος που ορί¬ 
σθηκε για τη στέρησή τους. 

στ Δεν έχουν τεθεί σε δικαστική συμπαράσταση {άρ¬ 
θρο 1666 Α.Κ.). 

Άρθρο 2 
Προκήρυξη 

1. Η πρόσληψη των Ειδικών Φρουρών γίνεται μετά από 
προκήρυξη του Αρχηγού της Ελληνικής Αστυνομίας. 

2. Στην προκήρυξη ορίζονται: 

α. Ο αριθμός των προσλαμβανόμενων. 

β. Τα απαιτούμενα προσόντα. 

γ. Τα απαιτούμενα δικαιολογητικά, ο χρόνος και τρόπος 
υποβολής τους, καθώς και η διαδικασία της πρόσληψής 
τους και κάθε άλλη αναγκαία λεπτομέρεια. 

3. Η προκήρυξη αποστέλλεται στις Υπηρεσίες της Ελλη¬ 
νικής Αστυνομίας στα Επιτελείατων Κλάδωντων Ενόπλων 
Δυνάμεων, στα Μέσα Μαζικής Ενημέρωσης, στον ημερή¬ 
σιο τύπο, στους Δήμους και τις Κοινότητες, για την όσο το 
δυνατόν ευρύτερη ενημέρωση των ενδιαφερομένων. 

Άρθρο 3 

Δικαιολογητικά υποψηφίων 

1. Οι επιθυμούντες να προσληφθούν ως Ειδικοί Φρου¬ 
ροί υποβάλλουν, μέσα στις προθεσμίες που ορίζει η προ¬ 
κήρυξη, τα εξής δικαιολογητικά: 

α. Αίτηση συμμετοχής. 

β. Πιστοποιητικό σπουδών. 

γ. Επικυρωμένο φωτοαντίγραφο του δελτίου ταυτότη¬ 
τάς τους. 

δ. Υπεύθυνη δήλωση του άρθρου 8 του Ν. 1599/86 ότι 
έχουν εκπληρώσει τις στρατιωτικές τους υποχρεώσεις 
και συγκεντρώνουν τα προσόντα που αναφέρονται στις 
περιπτώσεις α' έως στ της παραγράφου 2 του άρθρου 1 
της παρούσης. 

2. Όσοι υπηρέτησαν μέχρι και την απόλυσή τους ως 
έφεδροι αξιωματικοί ή σε Ειδικές Δυνάμεις, ή ως Εθελο¬ 
ντές Πενταετούς Υποχρέωσης (Ε.Π.Υ.) στις Ένοπλες Δυ¬ 
νάμεις, πιστοποιητικό Στρατολογικού Γ ραφείου τύπου Α' 
από το οποίο να προκύπτει το γεγονός αυτό. 

3. Όσοι γνωρίζουν την Αγγλική, Γαλλική ή Γερμανική 
γλώσσα, προσκομίζουν πτυχίο ή επικυρωμένο αντίγραφο 
αυτού ΡΙΡδΤ ΟΕΠΤΙΡΙΟΑΤΕ για την Αγγλική ή αντιστοίχου 
επιπέδου για Γαλλική και Γερμανική. 

4. Οι καλούμενοι προς πρόσληψη προσκομίζουν και τα 
εξής δικαιολογητικά: 

α. Αντίγραφο ποινικού Μητρώου τύπου Α' που εκδίδεται 
τρεις μήνες το πολύ πριν από την ημερομηνία υποβολής. 

β. Πιστοποιητικό Εισαγγελικής Αρχής του τόπου κατοι¬ 
κίας του, από το οποίο να προκύπτει αν έχει παραπεμφθεί 
σε δίκη για οποιοδήποτε αδίκημα, η ημερομηνία έκδοσης 
του οποίου δεν απέχει πέραν του τριμήνου από την ημε¬ 
ρομηνία υποβολής του. Επιπλέον, με υπεύθυνη δήλωση 
του ν. 1599/1986, δηλώνεται από τον ενδιαφερόμενο η μη 
παραπομπή του σε δίκη για τα προβλεπόμενα από το εδά¬ 
φιο δ' της παρ. 2 του άρθρου 1 της παρούσας απόφασης 
αδικήματα από άλλη, εκτός του τόπου κατοικίας του, Ει- 
σαγγελική Αρχή της Χώρας. 

γ. Πιστοποιητικό Στρατολογικού Γ ραφείου τύπου Α', για 
όσους δεν εμπίπτουν στην παραγρ. 2 του παρόντος άρ¬ 
θρου. 

Άρθρο 4 

Υποβολή και έλεγχος των δικαιολογητικών 

1. Οι υποψήφιοι υποβάλλουν αυτοπροσώπως στα Αστυ¬ 
νομικά Τμήματα του τόπου κατοικίας τα δικαιολογητικά 
του άρθρου 3 παρ. 1,2 και 3της παρούσας απόφασης, μέ¬ 
σα στις προθεσμίες που ορίζει η προκήρυξη. 

2. Το Αστυνομικό Τμήμα που δέχεται τα δικαιολογητικά: 

α. Ελέγχει αυτά για την εμπρόθεσμη υποβολή τους, κα¬ 
θώς και για την ακρίβεια, την πληρότητα και τη σύνταξή 


τους, σύμφωνα με τις διατάξεις της παρούσας και τις σχε¬ 
τικές διαταγές και οδηγίες. 

β. Μετράει το ανάστημα κάθε υποψήφιου και συντάσσει 
σχετική βεβαίωση που επισυνάπτει στα δικαιολογητικά. 

γ. Επιστρέφει χωρίς άλλη διατύπωση τα δικαιολογητικά 
στους υποψηφίους που δεν έχουν το απαιτούμενο ανά¬ 
στημα ή στερούνται κάποιου από τα προσόντα των παρα¬ 
γράφων 1 και 2 του άρθρου 1 της παρούσας, πλην αυτών 
που συνέταξε η Υπηρεσία. 

δ. Υποβάλλει τα ανωτέρω δικαιολογητικά την επομένη 
της παραλαβής στην Προϊστάμενη Αστυνομική Διεύθυνση. 

3. Οι Αστυνομικές Διευθύνσεις ελέγχουν τα δικαιολογη- 
τικά, μεριμνούν για τη συμπλήρωση ή διόρθωση τυχόν ελ¬ 
λείψεων και σφαλμάτων και διαβιβάζουν αυτά στη Διεύ¬ 
θυνση Αστυνομικού Προσωπικού του Υπουργείου Δημό¬ 
σιας Τάξης. 

Άρθρο 5 

Κριτήρια πρόσληψης - Πίνακες επιτυχόντων 

1. Η πρόσληψη των Ειδικών Φρουρών γίνεται με βάση τα 
κατωτέρω αντικειμενικά κριτήρια: 

α. Το γενικό βαθμό Απολυτηρίου Λυκείου, 
β. Τη γνώση ξένης γλώσσας. 

γ. Την προϋπηρεσία ως έφεδροι Αξιωματικοί ή σε ειδι¬ 
κές Δυνάμεις ή ως Ε.Π.Υ. στις Ένοπλες Δυνάμεις. 

2. Η Επιτροπή της παρ. 7 του άρθρου 9 του ν. 
2734/1999, παραλαμβάνει από τη Διεύθυνση Αστυν. Προ¬ 
σωπικού τα δικαιολογητικά των υποψηφίων και προβαίνει 
στις ακόλουθες ενέργειες: 

α. Ελέγχει την πληρότητα των δικαιολογητικών που 
έχουν προσκομίσει οι υποψήφιοι και συντάσσει κατ’ αλ¬ 
φαβητική σειρά, με τη βοήθεια της Διεύθυνσης Πληρο¬ 
φορικής, πίνακα υποψηφίων που πληρούν τις προϋποθέ¬ 
σεις για πρόσληψη και πίνακα υποψηφίων που δεν πλη¬ 
ρούν τις προϋποθέσεις αυτές. 

β. Συντάσσε· πίνακα σειράς επιτυχίας των υποψηφίων, 
με βάση το άθροισμα της βαθμολογίας που προκύπτει 
από το γενικό βαθμό του απολυτηρίου Λυκείου, στον 
οποίο προστίθενται: 

(1) Δύο (2) μονάδες για όσους υποψηφίους κατέχουν 
τουλάχιστον πτυχίο ΡΙΗ8Τ ΟΕΠΤΙΡΙΟΑΤΕ για την Αγγλική 
ή αντιστοίχου επιπέδου για τη Γαλλική ή Γερμανική. 

(2) Τέσσερις (4) μονάδες για τους υποψηφίους που 
έχουν υπηρετήσει ως έφεδροι Αξιωματικοί ή σε Ειδικές 
Δυνάμεις των Ενόπλων Δυνάμεων. 

(3) Μία (1) μονάδα για τους υποψηφίους που έχουν υπη¬ 
ρετήσει ως Ε.Π.Υ. 

Οι μονάδες που αναφέρονται στις περιπτώσεις (1) και 
(2) του παρόντος εδαφίου δεν αυξάνονται έστω και αν στο 
πρόσωπο του υποψηφίου συντρέχουν περισσότερα του 
ενός εκ των αναφερομένων σ' αυτές διαζευκτικά κριτη¬ 
ρίων. 

γ. Η συνολική βαθμολογία κάθε υποψηφίου πολλαπλα- 
σιάζεται επί το συντελεστή εκατό (100). Η βαθμολογία 
εξάγεται μέχρι χιλιοστού της μονάδας. Σε περίπτωση ισο¬ 
βαθμίας προηγείται ο υποψήφιος που έχει το μεγαλύτερο 
βαθμό απολυτηρίου Λυκείου και σε περίπτωση νέας ισο¬ 
βαθμίας προηγείται ο υποψήφιος που λαμβάνει μονάδες 
από τα κριτήρια που προηγούνται κατά σειρά βάσει των 
διατάξεων της προηγούμενης περίπτωσης. Αν, παρά τα 
ανωτέρω, προκύπτει ισοβαθμία υποψηφίων στην τελευ¬ 
ταία θέση του καθοριζομένου αριθμού προς πρόσληψη, η 
σειρά αυτών καθορίζεται με κλήρωση που διενεργείται 
από την ίδια Επιτροπή, παρουσία των ενδιαφερομένων 
υποψηφίων, για την οποία συντάσσεται σχετικό πρακτικό. 

4. Στους πίνακες που συντάσσονται, σύμφωνα με τις 

διατάξεις της περ. β' της προηγούμενης παραγράφου, 
καταχωρίζονται αναλυτικά οι βαθμολογίες κατά κριτήριο 
και η συνολική βαθμολογία. Οι πίνακες αυτοί υπογράφο¬ 
νται από τα μέλη της Επιτροπής και υποβάλλονται με μέ¬ 
ριμνα του Προέδρου της, μαζί με τα δικαιολογητικά των 
υποψηφίων στο αρμόδιο Τμήμα της Διεύθυνσης Αστυν. 
Προσωπικού, το οποίο μεριμνά για την κύρωσή τους από 
τον Αρχηγό της Ελληνικής Αστυνομίας, εντός (5) ημερών. 
Αντίγραφο των ως άνω πινάκων μαζί με όλα τα δικαιολο- 
γητικά των υποψηφίων, αποστέλλονται στις Αστυν. 
Δ/νσεις, οι οποίες είχαν δεχθεί τα δικαιολογητικά. Οι πί¬ 
νακες αναρτώνται σε εμφανές μέρος των καταστημάτων 
Αστυνομικών Διευθύνσεων για ενημέρωση των υποψη¬ 
φίων. 

Άρθρο 6 

Αθλητικές και υγειονομικές Εξετάσεις 

1. Οι υποψήφιοι που περιλαμβάνονται στους κυρωμέ¬ 
νους πίνακες επιτυχόντων, καλούνται κατά σειρά επιτυ¬ 
χίας και σε αριθμό ίσο με τον αριθμό που καθορίζεται στην 
προκήρυξη, με διαταγή του Προϊσταμένου Κλάδου Διοι¬ 
κητικής Υποστήριξης, να προσέλθουν μέσα σε ορισμένες 
προθεσμίες, στις αρμόδιες Επιτροπές, προκειμένου να 
εξετασθούν για τα σωματικά τους προσόντα. 

2. Η εξέταση των σωματικών προσόντων περιλαμβάνει 
υγειονομικές εξετάσεις και αθλητικές δοκιμασίες. Οι 
υγειονομικές εξετάσεις προηγούνται των αθλητικών δο¬ 
κιμασιών. 

3. Όσοι κρίνονται ικανοί στις υγειονομικές εξετάσεις, 
παραπέμπονται στη συνέχεια στις Αθλητικές Επιτροπές. 
Οι αθλητικές δοκιμασίες διενεργούνται σε Αστυνομικές 
Υπηρεσίες, οι οποίες ορίζονται με απόφαση του Προϊ¬ 
σταμένου Κλάδου Διοικητικής Υποστήριξης. Με την ίδια 
απόφαση συγκροτούνται τριμελείς Επιτροπές-εξέτασης 
που αποτελούνται από έναν Αστυνομικό Διευθυντή ή 
Αστυνομικό Υποδιευθυντή, ως Πρόεδρο και δύο Αστυνό¬ 
μους Α' ή Β' ,ως μέλη. Ως Γραμματέας ορίζεται κατώτερος 
Αξιωματικός. 

4. Για τον έλεγχο της αθλητικής επίδοσης οι υποψήφιοι 
δοκιμάζονται στα εξής αγωνίσματα: 

α. Άλμα σε μήκος τουλάχιστον 3,5 μ. (τρεις προσπάθει¬ 
ες). 

β. Άλμα σε ύψος τουλάχιστον 1 μ. (τρεις προσπάθειες). 

γ. Δρόμος 1.000 μέτρων μέσα σε χρόνο 4' και 20" (μία 
προσπάθεια). 

5. Υποψήφιοι που δεν κρίνονται ικανοί σε κάποια από τις 
αθλητικές δοκιμασίες, αποκλείονται των περαιτέρω δοκι¬ 
μασιών. Επίσης μη ικανοί κρίνονται και όσοι υποψήφιοι 
δεν έχουν το προβλεπόμενο ανάστημα, ύστερα από ανα- 
στημομέτρηση όλων των υποψηφίων που γίνεται από την 
ίδια Επιτροπή πριν από τις αθλητικές δοκιμασίες. Οι υπο¬ 
ψήφιοι που κρίνονται μη ικανοί καταχωρίζονται σε ειδικό 
πίνακα που αναρτάται σε εμφανές μέρος στο χώρο της 
εξέτασης προς ενημέρωσή τους. 

Άρθρο 7 

Πρόσληψη επιτυχόντων 

1. Οι υποψήφιοι που κρίνονται ικανοί από τις υγειονομι¬ 
κές και αθλητικές επιτροπές προσλαμβάνονται ως Ειδικοί 
Φρουροί με απόφαση του Προϊσταμένου Κλάδου Διοικητι¬ 
κής Υποστήριξης, που δημοσιεύεται στην Εφημερίδα της 
Κυβερνήσεως. Με την απόφαση πρόσληψης καθορίζεται η 
ημερομηνία πρόσληψης, καθώς η ημερομηνία και ο τόπος 
παρουσίασης των προσληφθέντων για εκπαίδευση. 

2. Η πρόσληψη γίνεται στην Αστυνομική Διεύθυνση 
όπου υπάγονται οι Υπηρεσίες στις οποίες οι υποψήφιοι εί¬ 


χαν υποβάλει τα δικαιολογητικά. Οι Αστυνομικές Διευ¬ 
θύνσεις μετά τη λήψη της διαταγής πρόσληψης, ενερ¬ 
γούν ως εξής: 

α. Ειδοποιούν, με αποδεικτικό, μέσω των κατά τόπους 
Αστυνομικών Τμημάτων, τους υποψηφίους που προ¬ 
σλαμβάνονται να μεταβούν σ' αυτές την καθορισμένη με 
την απόφαση του Προϊσταμένου Κλάδου ημερομηνία, 
προσκομίζοντας και τα δικαιολογητικά της παραγράφου 
4 του άρθρου 3 του παρόντος. 

β. Ενεργούν αμέσως δακτυλοσκόπηση των υποψηφίων 
διάτων Γραφείων Εγκληματολογιών Ερευνών (Γ.Ε.Ε.) ή 
εξειδικευμένου στη λήψη των αποτυπωμάτων προσωπικού 
και υποβάλλουν τα δακτυλικά δελτία εις 2πλούν σ ιη Διεύ¬ 
θυνση Εγκληματολογιών Ερευνών, αφού προηγουμένως 
ενεργηθεί σχετικός έλεγχος στο αρχείο των οικείων Γ ρα¬ 
φείων Εγκληματολογιών Ερευνών. Η Διεύθυνση Εγκλημα¬ 
τολογιών Ερευνών, αποστέλλει πριν από την ημερομηνία 
κατάταξης τις απαντήσεις της στις ανωτέρω Υπηρεσίες. 

γ. Καλούν τους προς πρόσληψη, να δώσουν τον προ¬ 
βλεπόμενο όρκο, ή σχετική διαβεβαίωση εφόσον από τα 
από τα προσκομιζόμενα δικαιολογητικά και τη δάκτυλο 
σκοπική εξέταση δεν προκύπτει κώλυμα πρόσληψης, συ- 
ντάσσοντας για κάθε έναν από τους προσλαμβανόμε¬ 
νους, πρακτικό πρόσληψης και ορκωμοσίας, καθώς και 
Φύλλο Μητρώου. Τα ονοματεπώνυμα των προσληφθέ¬ 
ντων και των μη προσληφθέντων για οποιονδήποτε λογο, 
αναφέρουν αμέσως στη Διεύθυνση Αστυνομικού Πρόσω 
πικού/Υ.Δ.Τ. Ο υποψήφιος για τον οποίο διαπιστώνεται 
ότι στερείται έστω και ενός προς πρόσληψη προσόντος, 
δεν προσλαμβάνεται, τυχόν δε πρόσληψή του θεωρείται 
αυτοδικαίως άκυρη. 

δ. Υποβάλλουν, ακολούθως, στην ίδια Διεύθυνση όλα 
τα δικαιολογητικά πρόσληψης των προσληφθέντων, τα 
πρωτότυπα των πρακτικών πρόσληψης και ορκωμοσίας 
και τα Φύλλα Μητρώου. Την υποβλητική αναφορά κοινο¬ 
ποιούν : 

(1) Στη Διεύθυνση Πληροφορικής του Υπουργείου Δη¬ 
μόσιας Τάξης. 

(2) Στη Διαχείριση Χρηματικού του Υπουργείου Δημό¬ 
σιας Τάξης, με δύο αντίγραφα Φύλλου Μητρώου. 

(3) Στα Στρατολογικά Γ ραφεία του τόπου γέννησης των 
προσληφθέντων, με αντίγραφα του πρακτικού πρόσλη¬ 
ψης και ορκωμοσίας, του Φυλλου Μητρώου και του Φύλ¬ 
λου Πορείας. 

(4) Στη Διεύθυνση Οικονομικών του Υπουργείου Δημό 
σιας Τάξης, με αντίγραφο του πρακτικού πρόσληψης και 
ορκωμοσίας και του Φύλλου Μητρώου, για την ενημέρω¬ 
ση του ασφαλιστικού τους ταμείου. 

(5) Στα οικεία Τμήματα Ασφαλείας, με τα δελτία ταυτό¬ 
τητας των προσληφθέντων. 

ε. Χορηγούν στους προσληφθέντες φύλλο πορείας για 
να παρουσιασθούν όπου ήθελε διαταχθεί. 

στ. Επιστρέφουν στους μη προσληφθέντες για οποίο 
δήποτε λόγο τα δικαιολογητικά τους, πλην αυτών που συ¬ 
νέταξε η Υπηρεσία. 

4. Με αιτιολογημένη απόφαση του Προϊσταμένου Κλά¬ 
δου Διοικητικής Υποστήριξης, που κοινοποιείται στους 
ενδιαφερομένους, διαγράφονται από τον κυρωμένο πίνα¬ 
κα επιτυχόντων οι υποψήφιοι που : 

α. Διαπιστώνεται ότι στερούνται έστω και ενός προς 
πρόσληψη προσόντος. 

β. Καλούνται και δεν προσέρχονται για υγειονουική και 
αθλητική εξέταση ή για πρόσληψη μέσα στιο ορισμένες 
προθεσμίες, εκτός των περιπτώσεων ανώτερης ίλας. όχι 
όμως πέρα του 10ημέρου. 

γ. Κρίνονται ως μη ικανοί από τις υγειονομικές κ τ σθ \η- 

τικές Επιτροπές κατάταξης, ή όσοτν παραιτηθούν μέσα 
στο πρώτο 10ήμερο από την ημερομηνία πρόσληψης. 

Σε αντικατάσταση αυτών ο Προϊστάμενος Κλάδου καλεί 
άλλους υποψηφίους από τον κυρωμένο πίνακα επιτυχό- 
ντων και προβαίνει στην πρόσληψη αυτών, σύμφωνα με 
την προαναφερόμενη διαδικασία. 

5. Όλοι οι προσλαμβανόμενοι ως Ειδικοί Φρουροί, εγ- 
γράφονται κατ' αλφαβητική σειρά σε Γενικό Μητρώο Ει¬ 
δικών Φρουρών και λαμβάνουν κατ' αύξοντα αριθμό, 
Αριθμό Γενικού Μητρώου αρχίζοντας από το 1. 

Οι εγγραφόμενοι καταχωρίζονται αε ξεχωριστή μερίδα 
του Βιβλίου Γενικού Μητρώου, η οποία περιλαμβάνει τα 
στοιχεία ταυτότητας, προϋπηρεσία στο Στρατό, ημερο¬ 
μηνία πρόσληψης, ανακατάταξη και κάθε άλλη υπηρεσια¬ 
κή μεταβολή. 

Για κάθε Ειδικό Φρουρό τηρείται από την Κεντρική Υπη¬ 
ρεσία ατομικός φάκελος, καθώς και ατομικό βιβλιάριο 
όπως ακριβώς και για τους Αστυφύλακες. 

Αρθρο 9 

Ανανέωση θητείας Ειδικών Φρουρών 

1. Το τελευταίο εξάμηνο πριν τη συμπλήρωση της 
δετούς θητείας, ο Προϊστάμενος Κλάδου Διοικητικής 
Υποστήριξης, ανάλογα με τις υπηρεσιακές ανάγκες, κα¬ 
λεί με διαταγή του τους υπηρετούντες Ειδικούς Φρου¬ 
ρούς, που λήγει η θητεία τους να υποβάλουν αιτήσεις 
ανανέωσης αυτής. 

2. Οι αιτήσεις κατατίθενται εντός ορισμένης προθε¬ 
σμίας που ορίζεται στη διαταγή, στις Υπηρεσίες όπου 
υπηρετούν οι Ειδικοί Φρουροί, Για κάθε αιτουντα συντάσ- 
σεται από τους ιεραρχικά προϊσταμένους, σύμφωνα με 
τις διατάξεις που ισχύουν για τις εκθέσεις ικανότητας, 
πρόταση ανανέωσης της θητείας του, η οποία υποβάλλε¬ 
ται εντός ορισμένης προθεσμίας, μαζί με την αίτησή του 
στη Διεύθυνση Αστυνομικού Προσωπικού/Ύ.Δ.Ϊ.. Στην 
πρόταση ανανέωσης της θητείας αξιολογούνται η υπηρε¬ 
σιακή απόδοση, ο ζήλος και το ενδιαφέρον για την υπη¬ 
ρεσία, η πειθαρχικότητα και η διαγωγή του. 

3. Για την ανανέωση της θητείας των Ειδικών Φρουρών 
αποφασίζει το Προττοβάθμιο Συμβούλιο Κρίσης Αστυφυ¬ 
λάκων. 

4. Η κρίση του Συμβουλίου βασίζεται οπήν πρόταση 
ανανέωσης της θητείας και στις εκθέσεις ικανότητας των 
καθ' ιεραρχία προϊσταμένων του Ειδικού Φρουρού. 

5. Το Συμβούλιο αποφαίνεται χωριστά για κάθε Ειδικό 
Φρουρο. Αν η απόφαση του Συμβουλίου είναι αρνητική, 
αιτιολογείται και κοινοποιείται στον ενδιαφερόμενο, ο 
οποίος δικαιούται, μέσα σε ανατρεπτική προθεσμία δέκα 
(101 ημερών από την κοινοποίηση, να ασκήσει προσφυγή 
στο δευτεροβάθμιο Συμβούλιο Κρίσης Αστυφυλάκων, Η 
απόφαση του δευτεροβαθμίου Συμβουλίου κρίσης είναι 
τελεσίδικη και κοινοποιείται στον ενδιαφερόμενο. 

6 Οι αποφάσεις των Συμβουλίων είναι υποχρεωτικές. 

7. Με βάση τις αποφάσεις των Συμβουλίων, ο Προϊστά¬ 
μενος Κλάδου Διοικητικής Υποστήριξης εκδίδει απόφαση 
ανανέωσης της θητείας νια όσους κρίνονται κατάλληλοι 
προς τούτο. Οι Ειδικοί Φρουροί που δεν κρίνονται κατάλ¬ 
ληλοι για ανανέωση της θητείας των, καθώς και όσοι δεν 
υπέβαλαν αίτηση ανανέωσής της απολύονται με τη συ¬ 
μπλήρωσή της πενταετίας αυτοδικαίως. Για την απόλυση 
αυτή εκδίδεται διαπιστωτική πράξη του Προϊσταμένου 
Κλάδου Διοικητικής Υποστήριξης. 

Άοθρο 10 
Έναρξη ισχύος 

Η ισχύς της παρούσας απόφασης αρχίζει από τη 


δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12Αυγούοτου 1999 

01 ΥΠΟΥΡΓΟΙ 

Αριθ. 7002/2/94 - ιδ' (2) 

Καθαρισμός του αριθμού των προσλαμβανόμενων 
Συνοριακών Φυλάκων από κάθε Νομό. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. ι του άρθρου 3 του Ν. 
2622/1998 «Υπηρεσίες Συνοριακής Φύλαξης - Δήλωση 
περιουσιακής κατάστασης αστυνομικών και άλλες διατά¬ 
ξεις» (Α ■-138). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Οργανα» (Α'- 137), το οποίο 
προστέθηκε με το άρθρο 27 του Ν. 2081/1992 (Α'-154) και 
αντικαταστάθηκε με το άρθρο 1 του Ν. 2469/1997 (Α'- 38). 

3. Το γεγονός ότι από τις διατάξεις ταυ παρόντος δια¬ 
τάγματος δεν προκαλούνται δαπάνες σε βάρος του κρα- 
πκού προϋπολογισμού, αποφασίζουμε: 

Αρθρο 1 

Ο αριθμός των Συνοριακών Φυλάκων που θα προσλη- 
φθούν από καθένα από τους νομούς Ιωαννίνων, Φλωρίνης. 
Καστοριάς Πέλλης, Κιλκίς, Σερρών, Δράμας, Ξάνθης, Ρο¬ 
δόπης και Έβρου, για τη στελέχωση των Υπηρεσιών συνο¬ 
ριακής Φύλαξης που λειτουργούν ή πρόκειται να λειτουρ¬ 
γήσουν στους νομούς αυτούς, καθορίζεται ως εξής: 

α. Από το νομό Θεσπρωτίας τριάντα (30) εκ των οποίων 
είκοσι επτά (27) άνδρες και τρεις (3) γυναίκες. 

β. Από το νομό Ιωαννίνων πενήντα (50) εκ των οποίων 
σαράντα πέντε. (45) άνδρες και πέντε (5) γυναίκες. 

γ. Από το νομό Φλωρίνης εβδομήντα (70) εκ των οποίων 
εξήντα τρεις (63) άνδρες και επτά (7) γυναίκες. 

δ. Από το νομό Καστοριάς πενήντα (50) εκ των οποίων 
σαράντα πέντε (45) άνδρες και πέντε (5) γυναίκες. 

ε. Από το νομό Πέλλης πενήντα (50) εκ των οποίων σα¬ 
ράντα πέντε (45) άνδρες και πέντε (5) γυναίκες. 

στ. Από το νομό Κιλκίς διακόσιοι τριάντα (230) εκ των 
οποίων διακόσιοι επτά (207) άνδρες και είκοσι τρεις (23) 
γυναίκες. 

ζ. Από το νομό Σερρών εκατό ν δέκα (110) εκ των οποί¬ 
ων ενενήντα εννέα (99) άνδρες και έντεκα (11) γυναίκες. 

η. Από το νομό Δράμας εκατό (100) εκ των οποίων ενε¬ 
νήντα (90) άνδρες και δέκα (10) γυναίκες. 

θ. Από το νομό Ξάνθης εξήντα (60) εκ των οποίων πενή¬ 
ντα τέσσερις (54) άνδρες και έξι (6) γυναίκες. 

ι. Από το νομό Ροδόπης εκατό (100) εκ των οποίων ενε¬ 
νήντα (90) άνδρες και δέκα (10) γυναίκες. 

ια. Από το νομό Έβρου τριακόσιοι ογδόντα (380) εκ των 
οποίων τριακόσιοι σαράντα δύο (342) άνδρες και τριάντα 
οκτώ (38) γυναίκες. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου1999 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



